
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων του Αναπληρωτή Υπουρ¬ 


γού Εξωτερικών Αναστάσιου Γιαννίτση. 1 

Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρήστο Θεοδώρου και 

Δημήτριο Γεωργακόπουλο. 2 

Ανάθεση αρμοδιοτήτων της Υπουργού Περιβάλλο¬ 
ντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημο¬ 
σίων Έργων. 3 


Καθορισμός αρμοδιοτήτων του Υφυπουργών του 
Υπουργείου Εθνικής Παιδείας και Θρησκευμάτων 4 
Ανάθεση αρμοδιοτήτων του Υπουργού Μεταφορών 
και Επικοινωνιών στον Υφυπουργό Μεταφορών και 


Επικοινωνιών. 5 

Καθορισμός αρμοδιοτήτων του Υφυπουργού Τύπου 
και Μέσων Μαζικής Ενημέρωσης Τηλέμαχου Χυ- 

τήρη. 6 


ΑΠΟΦΑΣΕΙ Σ 

Αριθ. Υ 914 (1) 

Καθορισμός αρμοδιοτήτων του Αναπληρωτή Υπουργού 
Εξωτερικών Αναστάσιου Γ ιαννίτση. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1) Του άρθρου 81 παρ. 1 του Συντάγματος. 

2) Των άρθρων 16 παρ. 3,20 παρ. 3 και 22 παρ. 3 του Ν. 
1558/1985 "Κυβέρνηση και Κυβερνητικά Όργανα" (ΦΕΚ 
137 Α'). 

3) Του Ν. 1104/1980 "περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρύσεως διπλωματι¬ 
κών και προξενικών Αρχών και ρυθμίσεις άλλων συναφών 
θεμάτων" (ΦΕΚ 298 Α'). 

4) Του άρθρου 87 του Ν. 1892/1990 "Για τον εκσυγχρο¬ 
νισμό και την ανάπτυξη και άλλες διατάξεις" (ΦΕΚ 101 Α'). 

5) Του Ν. 2077/1992 "Κύρωση της συνθήκης για την Ευρω¬ 
παϊκή Ένωση και των σχετικών πρωτοκόλλων και δηλώσεων 
που περιλαμβάνονται στην τελική πράξη" (ΦΕΚ 136 Α'). 


6) Του άρθρου 27του Ν. 2081/1992 (ΦΕΚ 154 Α'), όπως 
τροποποιήθηκε με το άρθρο 1 παρ. 2 ατού Ν. 2469/1997 
(ΦΕΚ 38 Α') και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
κρατικού προϋπολογισμού. 

7) Του Ν. 2594/1998 Κύρωση ως Κώδικα του σχεδίου νό¬ 
μου "Οργανισμόςτου Υπουργείου Εξωτερικών" (ΦΕΚ 62 Α'). 

8) Του Π.Δ. 230/1998 "Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών" (ΦΕΚ 
177 Α'). 

9) Της απόφασης 594/1993 του Πρωθυπουργού "Σύ¬ 
σταση θέσεως Αναπληρωτή Υπουργού στο Υπουργείο 
Εξωτερικών" (ΦΕΚ Β 826). 

10) Του Π.Δ. 388/2001 "Διορισμός Υπουργών, Αναπλη¬ 
ρωτή Υπουργού και Υφυπουργών" (ΦΕΚΑ 254), αποφασί¬ 
ζουμε: 

1. Στην αρμοδιότητα του Αναπληρωτή Υπουργού Εξω¬ 
τερικών Αναστάσιου Γιαννίτση ανήκουν: 

α) Τα θέματα αρμοδιότητας της Α1 Διεύθυνσης Ευρω¬ 
παϊκών Χωρών. 

β) Τα θέματα αρμοδιότητας της Α7 Διεύθυνσης Βορεί¬ 
ου Αμερικής. 

γ) Τα θέματα αρμοδιότητας της Α8 Διεύθυνσης Λατινι¬ 
κής Αμερικής και Καράίβικής. 

δ) Τα θέματα αρμοδιότητας της Α9 Διεύθυνσης Χωρών 
Υποσαχαρικής Αφρικής. 

ε) Τα θέματα αρμοδιότητας της Α11 Διεύθυνσης Κοινής 
Εξωτερικής Πολιτικής και Πολιτικής Ασφάλειας (ΚΕΠΠΑ) 
και Πολιτικής Συνεργασίας της Ευρωπαϊκής Ένωσης. 

στ) Τα θέματα της Γ Γενικής Διεύθυνσης Υποθέσεων 
Ευρωπαϊκής Ένωσης και των Διευθύνσεων που περιλαμ¬ 
βάνονται σ’ αυτήν (Γ1, Γ2, Γ3, Γ4, Γραφείο Ευρωπαϊκού 
Κοινοβουλίου). 

ζ) Τα θέματα αρμοδιότητας της Δ3 Διεύθυνσης Οργανι¬ 
σμού για την Ασφάλεια και τη Συνεργασία στην Ευρώπη 
(ΘΑΣΕ) και Συμβουλίου της Ευρώπης. 

η) Τα θέματα αρμοδιότητας της Δ5 Διεύθυνσης Προ¬ 
στασίας Περιβάλλοντος. 

θ) Τα θέματα αρμοδιότητας της Ε3 Διεύθυνσης Διοικη¬ 
τικών και Δικαστικών Υποθέσεων. 

ι) Τα θέματα αρμοδιότητας του Τμήματος II (Τμήμα Ευ¬ 
ρωπαϊκού Κοινοτικού Δικαίου) της Ειδικής Νομικής Υπη¬ 
ρεσίας. 

ια) Η εποπτεία επί του Ελληνικού Κέντρου Ευρωπαϊκών 
Μελετών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιβ) Τα θέματα των εθνικών και λοιπών στην αλλοδαπή 
υπέρ του Δημοσίου ή κοινωφελών σκοπών κληροδοτημά¬ 
των, δωρεών και εισφορών. 

ιγ) Η εκτέλεση ειδικών αποστολών που ανατίθενται σ’ 
αυτόν από τον Υπουργό Εξωτερικών ενεργούντα στο 
πλαίσιο των αρμοδιοτήτων του. 

2. Ο Αναπληρωτής Υπουργός Εξωτερικών είναι αρ¬ 
μόδιος για τα ακόλουθα θέματα κατάστασης προσωπι¬ 
κού: 

α) Υπογραφής των αποφάσεων υπηρεσιακής μετακίνη¬ 
σης του προσωπικού του Γραφείου του, της Γ' Γενικής Δι¬ 
εύθυνσης Υποθέσεων Ευρωπαϊκής Ένωσης, καθώς και 
του προσωπικού της Μόνιμης Αντιπροσωπείας της Ελλά¬ 
δος στην Ευρωπαϊκή Ένωση. 

β) Συνυπογραφής με τους κατά περίπτωση αρμόδιους 
Υπουργούς, των αποφάσεων τοποθέτησης προσωπικού 
άλλων Υπουργείων και του ευρύτερου δημόσιου τομέα 
στη Μόνιμη Αντιπροσωπεία στην Ευρωπαϊκή Ένωση, οι 
οποίες εκδίδονται με μέριμνα της ΣΤ 1 Δ/νσης Προσωπι¬ 
κού και Διοικητικής Οργάνωσης. 

3. Στις παραπάνω αρμοδιότητες του Αναπληρωτή 
Υπουργού Εξωτερικών περιλαμβάνονται οι κοινοβουλευ¬ 
τικές αρμοδιότητες, η νομοθετική πρωτοβουλία μετά από 
συνεννόηση με τον Υπουργό Εξωτερικών, η πρόταση για 
την έκδοση και η υπογραφή ατομικών και κανονιστικών 
διαταγμάτων, η έκδοση αποφάσεων ατομικού και κανονι¬ 
στικού χαρακτήρα, καθώς και η συνυπογραφή ατομικών 
ή κανονιστικών διαταγμάτων ή αποφάσεων με άλλους 
Υπουργούς ή Υφυπουργούς εφ’ όσον πρόκειται για θέμα¬ 
τα που υπάγονται στον τομέα των καθ’ ύλην αρμοδιοτή¬ 
των του. 

4. Από τις παραπάνω αρμοδιότητες του Αναπληρωτή 
Υπουργού Εξωτερικών, οι αναφερόμενες στην παράγρα¬ 
φο 1ε (Α11 Δ/νση ΚΕΠΠΑ και Πολιτικής Συνεργασίας της 
ΕΕ) και 1 ζ (Δ3 Δ/νση ΟΑΣΕ και Συμβουλίου της Ευρώπης) 
καθώς και η υπογραφή κανονιστικών διαταγμάτων και κα¬ 
νονιστικών αποφάσεων θα ασκούνται παράλληλα και από 
τον Υπουργό Εξωτερικών. 

5. Ο Αναπληρωτής Υπουργός αναπληρώνει τον Υπουρ¬ 
γό Εξωτερικών στην άσκηση των καθηκόντων του, σε πε¬ 
ρίπτωση που ο τελευταίος απουσιάζει ή κωλύεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ. 485 (2) 

Ανάθεση αρμοδιοτήτων στους Υφυπουργούς Ανάπτυξης 
Αλέξανδρο Καλαφάτη, Χρήστο Θεοδώρου και Δημή- 
τριο Γ εωργακόπουλο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 81 και 83 παρ. 2 του Συντάγματος. 

β. Των άρθρων 16 παρ. 5 και 22 παρ. 2 στοιχ. γ' του 
Ν. 1558/1985 "Κυβέρνηση και Κυβερνητικά Όργανα" (ΦΕΚ 
137/Α'), καθώς καιτου άρθρου 29Ατου ίδιου Ν.1558/1985 
που προστέθηκε με το άρθρο 27 του Ν.2081/1992 (ΦΕΚ 


154/Α') και τροποποιήθηκε με το άρθρο 1 παρ. 2α του 
Ν.2469/1997 (ΦΕΚ38/Α'). 

γ. Του Ν.703/1977 "Περί ελέγχου μονοπωλίων και ολι¬ 
γοπωλίων και προστασίας του ελεύθερου ανταγωνι¬ 
σμού", όπως τροποποιήθηκε και ισχύει (ΦΕΚ 278/Α7 
28.9.77). 

δ. Του Π.Δ.229/86 "Σύσταση και οργάνωση της Γενικής 
Γραμματείας Βιομηχανίας" (ΦΕΚ96/Α') όπως τροποποιή¬ 
θηκε και συμπληρώθηκε μετά Π.Δ.396/1989 (ΦΕΚ 172/Α') 
και 189/1995 (ΦΕΚ99/Α'). 

ε. Του Π.Δ.381/1989 "Οργανισμός του Υπουργείου Βιο¬ 
μηχανίας, Ενέργειας και Τεχνολογίας" (ΦΕΚ 168/Α'). 
όπως τροποποιήθηκε και συμπληρώθηκε με το Π.Δ.191/ 
1996 (ΦΕΚ 154/Α'). 

στ. Του Π.Δ.341/1990 "Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης Πο¬ 
λιτικής στο Υπουργείο Βιομηχανίας, Ενέργειας, Τεχνολο¬ 
γίας" (ΦΕΚ 135/Α'). 

ζ. Του Π.Δ.342/1990 "Σύσταση Γενικών Διευθύνσεων 
στη Γ ενική Γ ραμματεία Βιομηχανίας (ΓΓΒ) του Υπουργεί¬ 
ου Βιομηχανίας, Ενέργειας και Τεχνολογίας (ΦΕΚ 135/Α'). 

η. Του Π.Δ. 195/95 "Οργανισμός της Γενικής Διεύθυν¬ 
σης Κρατικών Προμηθειών του Υπουργείου Εμπορίου" 
(ΦΕΚ 102/Α'). 

θ. Του Π.Δ.27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (ΦΕΚ 19/Α'). 

ι. Του Π.Δ.59/1996 "ίδρυση Γενικής Γραμματείας Εμπο¬ 
ρίου και καθορισμός αρμοδιοτήτων" (ΦΕΚ 51/Α ). 

ια. Του Π.Δ. 197/1997 "Σύσταση Γενικής Γραμματείας 
Καταναλωτή και καθορισμός των αρμοδιοτήτων της" 
(ΦΕΚ 156/Α/97). 

ιβ. Του Ν.2741/99 "ΕΝΙΑΙΟΣ ΦΟΡΕΑΣ ΕΛΕΓΧΟΥ ΤΡΟΦΙ¬ 
ΜΩΝ, άλλες ρυθμίσεις θεμάτων αρμοδιότητος του 
Υπουργείου Ανάπτυξης και λοιπές διατάξεις" (ΦΕΚ 199/Α/ 
28.9.1999). 

ιγ. Του Π.Δ. 142/20.6.2001 "Σύσταση Γενικής Γραμμα¬ 
τείας Τουρισμού στο Υπουργείο Ανάπτυξης" (ΦΕΚ 123/Α/ 
20 . 6 . 2001 ). 

ιδ. Του Π.Δ.313/25.9.2001 "Μεταφορά αρμοδιοτήτων 
από τον ΕΟΤ, στο Υπουργείο Ανάπτυξης και στις Περιφέ¬ 
ρειες, σύσταση υπηρεσιών και θέσεων προσωπικού στην 
Γενική Γραμματεία Τουρισμού και στις περιφέρειες, με¬ 
ταφορά πόρων και ρύθμιση των αναγκαίων λεπτομερειών 
(ΦΕΚ211/Α/25.9.2001). 

ιε. Του Π.Δ.388/24.10.2001 "Διορισμός Υπουργών, ανα¬ 
πληρωτή Υπουργού και Υφυπουργών" (ΦΕΚ254/Α'). 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Ο Υπουργός Ανάπτυξης προσδιορίζει την πολιτική του 
Υπουργείου Ανάπτυξης, στα πλαίσια των αποφάσεωντου 
Υπουργικού Συμβουλίου και των λοιπών συλλογικών κυ¬ 
βερνητικών οργάνων, συντονίζει την εφαρμογή της πολι¬ 
τικής αυτής και εποπτεύει την εφαρμογή της από τις υπη¬ 
ρεσίες του Υπουργείου. 

Άρθρο 2 

Στον Υφυπουργό Ανάπτυξης Αλέξανδρο Καλαφάτη 
αναθέτουμε την άσκηση των εξής αρμοδιοτήτων: 

Τωνπαρακάτω Διευθύνσεων και υπηρεσιώντης Γενικής 
Γραμματείας Βιομηχανίας: 

α. Των Διευθύνσεων της Γ ενικής Διεύθυνσης Στήριξης 
της Βιομηχανίας. 

β. Των Διευθύνσεων της Γ ενικής Διεύθυνσης Βιομηχα¬ 
νικής Πολιτικής και Εποπτείας Φορέων. 

γ. Της Γ ραμματείας Οικονομικής Ανασυγκρότησης Επι¬ 
χειρήσεων. 

δ. Του Αυτοτελούς Γραφείου Διαχείρισης Κοινοτικών 
Προγραμμάτων. 

ε. Του Αυτοτελούς Γραφείου Ειδικών Λογαριασμών, 
στ. Της Διεύθυνσης Προσωπικού, 
ζ. Της Διεύθυνσης Οικονομικού. 

2. Την άσκηση εποπτείας επί των οργανισμών και λοι¬ 
πών φορέων που εποπτεύονται από τη Γ ενική Γ ραμματεία 
Βιομηχανίας. 

3. Των Διευθύνσεων της Γενικής Διεύθυνσης Φυσικού 
Πλούτου του Υπουργείου Ανάπτυξης και έκτων εποπτευ¬ 
όμενων από το Υπουργείο Οργανισμών και Φορέων την 
άσκηση εποπτείας επί του Ινστιτούτου Γεωλογικών και 
Μεταλλευτικών Ερευνών (ΙΓΜΕ) και της "Α.Ε. ΕΛΛΗΝΙΚΕΣ 
ΑΛΥΚΕΣ". 

Άρθρο 3 

Στον Υφυπουργό Ανάπτυξης Χρήστο Θεοδώρου, ανα¬ 
θέτουμε την άσκηση των αρμοδιοτήτων: 

1. Των παρακάτω Διευθύνσεων και υπηρεσιώντης Γ ενι¬ 
κής Γ ραμματείας Εμπορίου. 

α. Των Διευθύνσεων της Γενικής Διεύθυνσης Εσωτερι¬ 
κού Εμπορίου. 

β. Των Διευθύνσεων και λοιπών υπηρεσιών της Γενι¬ 
κής Διεύθυνσης Διοικητικής Υποστήριξης, εκτός από το 
τμήμα ειδικών λογαριασμών της Διεύθυνσης Οικονομι¬ 
κού. 

γ. Των Διευθύνσεων της Γ ενικής Διεύθυνσης Κρατικών 
Προμηθειών. 

2. Των υπηρεσιώντης Γενικής Γ ραμματείας Καταναλω¬ 
τή. 

3. Την άσκηση εποπτείας επί των οργανισμών και λοι¬ 
πών φορέων που εποπτεύονται από τη Γ ενική Γ ραμματεία 
Εμπορίου. 

Άρθρο 4 

Στον Υφυπουργό Ανάπτυξης Δημήτριο Γεωργακόπου- 
λο αναθέτουμε, την άσκηση των αρμοδιοτήτων: 

1. Των παρακάτω Διευθύνσεων και υπηρεσιώντης Γ ενι¬ 
κής Διεύθυνσης Τουριστικής Πολιτικής της Γενικής Γ ραμ¬ 
ματείας Τουρισμού. 

α. Τουριστικής Πολιτικής και Συντονισμού, 
β. Περιφερειακής Πολιτικής, 
γ. Τουριστικών Λιμένων, 
δ. Διοικητικού - Οικονομικού, 
ε. Καζίνο. 

στ. Γραφείου Επιχειρησιακών Προγραμμάτων. 

2. Την άσκηση εποπτείας επί των Οργανισμών και λοι¬ 
πών φορέων που εποπτεύονται από την Γενική Γ ραμμα¬ 
τεία Τουρισμού. 

Άρθρο 5 

1. Στις κατά τα άρθρα 2,3 και 4 αρμοδιότητες των Υφυ¬ 
πουργών περιλαμβάνονται και η πρόταση για την έκδοση 
και υπογραφή κανονιστικών και ατομικών διαταγμάτων ή 
η συνυπογραφή τους με άλλους Υπουργούς ή Υφυπουρ¬ 


γούς, η έκδοση ατομικών και κανονιστικών αποφάσεων ή 
η συνυπογραφή τους με άλλους Υπουργούς και Υφυ¬ 
πουργούς, καθώς και οι αρμοδιότητες κοινοβουλευτικού 
ελέγχου. 

2. Ο Υπουργός Ανάπτυξης έχει την αποκλειστική αρμο¬ 
διότητα νομοθετικής πρωτοβουλίας. 

Άρθρο 6 

Οι αναφερόμενες στο άρθρο2παρ. 1γ, 1 δ, 1εκαι2,στο 
άρθρο 3 παρ. Ια, 1γ και 2, στο άρθρο 4 παρ. Ια και 2 και 
στο άρθρο 5 παρ. 1 της παρούσας αρμοδιότητες των 
Υφυπουργών Ανάπτυξης μπορούν να ασκούνται παράλ¬ 
ληλα και από τον Υπουργό Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. Υ6 (3) 

Ανάθεση αρμοδιοτήτων της Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων. 

Ο ΠΡΩΘΥΠΟΥΡΓΟΣ 
ΚΑΙ Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα άρθρα 81 παρ. 1 εδ. 2 και 83 παρ. 2 του Συντάγμα¬ 
τος. 

2. Τα άρθρα 16 παρ. 5,22 παρ. 2, εδαφ. γ' και παρ. 3,23, 
24 παρ. 1 και 2 και 27 παρ. 1 εδάφ. στ' του νόμου 
1558/1985 "Κυβέρνηση και Κυβερνητικά Όργανα" (Α' 19). 

3. Το Π.Δ. 51/88 "Οργανισμός Υπουργείου Περιβάλλο¬ 
ντος Χωροταξίας και Δημοσίων Έργων" (Α' 19), όπως αυ¬ 
τό ισχύει. 

4. Το άρθρο 6του Ν. 1647/1986 (ΦΕΚ Α’ 141). 

5. Το Π.Δ. 69/88 "Οργανισμός Γ ενικής Γ ραμματείας Δη¬ 
μοσίων Έργων" (Α' 28), όπως αυτό ισχύει. 

6. Τα Π.Δ. 28/93 (Α' 9) και 71/93 (Α' 30) σχετικά μετον κα¬ 
θορισμό αρμοδιοτήτων που διατηρούνται από την Υπουρ¬ 
γό και τις Περιφερειακές Υπηρεσίες διανομαρχιακού επι¬ 
πέδου του Υπουργείου Περιβάλλοντος, Χωροταξίας και 
Δημοσίων Έργων και της Γ ενικής Γ ραμματείας Δημοσίων 
Έργων. 

7. Την απόφαση αριθμ. 391/1994 (Β' 540) του Πρωθυ¬ 
πουργού με την οποία συστάθηκε, μία ακόμα θέση Υφυ¬ 
πουργού στο Υπουργείου Περιβάλλοντος, Χωροταξίας 
και Δημοσίων Έργων. 

8. Το Π.Δ. 388/2001 (Α'254) "Διορισμός Υπουργών, Ανα¬ 
πληρωτή Υπουργού και Υφυπουργών". 

9. Το άρθρο 29Ατου Ν. 1558/1985, που προστέθηκε με 
το άρθρο 27του Ν. 2081/1992 (ΑΊ54) και αντικαταστάθη- 
κε με την παρ. 2α του άρθρου 1 του Ν. 2469/1997 (Α'38) 
και το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων Ιωάννη Τσακλίδη, αναθέτουμε την άσκηση 
των αρμοδιοτήτων της Γενικής Γραμματείας Δημοσίων 
Έργων που αναφέρονται: 

1. Στα θέματα που κατά τις διατάξεις των Π.Δ. 69/1988, 
όπως ισχύει, 428/1995, όπως τροποποιήθηκε με το Π.Δ. 
81/1999, 393/1983, όπως τροποποιήθηκε και ισχύει, 
214/1997,215/1997,219/1997, 26/1999, και 85/2001, ανή¬ 
κουν στις παρακάτω Υπηρεσίες: 

α. Διεύθυνση Οδικών Έργων, 
β. Διεύθυνση Μελετών Έργων Οδοποιίας, 
γ. Διεύθυνση Συντήρησης Οδικών Έργων, 
δ. Διεύθυνση Λιμενικών Έργων και Έργων Αεροδρο¬ 
μίων. 

ε. Διεύθυνση Νομοθετικού Συντονισμού και Κωδικοποί¬ 
ησης. 

στ. Διεύθυνση Προγράμματος Προτύπων και Διεθνών 
Σχέσεων. 

ζ. Διεύθυνση Εκπαίδευσης. 

η. Γενική Διεύθυνση Τεχνικής Υποστήριξης και Λοιπών 
Έργων και Γενική Διεύθυνση Ποιότητας Δημοσίων Έρ¬ 
γων. 

θ. ΕΥΔΕ Οδικών Σηράγγων και Λοιπών Υπόγειων Έρ¬ 
γων. 

ι. ΕΥΔΕ Μεγάλων Έργων Δυτικής Ελλάδας, 
ια. ΕΥΔΕ Αυτοκινητοδρόμου Πάτρας - Αθήνας - Θεσσα¬ 
λονίκης - Ευζώνων. 

ιβ. ΕΥΔΕ Αεροδρομίων Βορείου Ελλάδας, 
ιγ. ΕΥΔΕ Αεροδρομίων Νοτίου Ελλάδας, 
ιδ. ΕΥΔΕ Συντήρησης Αυτοκινητοδρόμων, 
ιε. ΕΥΔΕ Βορείου Οδικού Άξονα Κρήτης, 
ιστ. ΕΥΔΕ Ύδρευσης Ρόδου, 
ιζ. ΕΥΔΕ Ύδρευσης Ηρακλείου - Αγ. Νικολάου. 

Οι αρμοδιότητες των Διευθύνσεων: Οδικών Έργων, Με¬ 
λετών Έργων Οδοποιίας, Λιμενικών Έργων και Έργων 
Αεροδρομίων, Νομοθετικού Συντονισμού και Κωδικοποί¬ 
ησης, Προγράμματος Προτύπων και Διεθνών Σχέσεων 
και των ΕΥΔΕ: Οδικών Σηράγγων και Λοιπών Υπόγειων 
Έργων, Μεγάλων Έργων Δυτικής Ελλάδας, Αυτοκινητό¬ 
δρομος Πάτρας - Αθήνας - Θεσσαλονίκης - Ευζώνων, Αε¬ 
ροδρομίων Βορείου Ελλάδας και Αεροδρομίων Νοτίου 
Ελλάδας, ασκούνται παράλληλα και από την Υπουργό Πε¬ 
ριβάλλοντος, Χωροταξίας και Δημοσίων Έργων. 

2. Από τις αρμοδιότητες της προηγουμένης παραγρά¬ 
φου, οι αρμοδιότητες που συνάπτονται με την μελέτη και 
κατασκευή έργων, ασκούνται αφού προηγουμένως έχει 
εγκρίνει η Υπουργός Περιβάλλοντος, Χωροταξίας και Δη¬ 
μοσίων Έργων τις σχετικές πιστώσεις. 

3. Τις αρμοδιότητες που συνάπτονται με την εποπτεία 
των νομικών προσώπων δημοσίου και ιδιωτικού δικαίου 
και δημοσίων επιχειρήσεων, στις οποίες συμπεριλαμβά- 
νεται και ο διορισμός Προέδρου και Μελών Διοικητικών 
Συμβουλίων, που υπάγονται στην αρμοδιότητα της Γενι¬ 
κής Γραμματείας Δημοσίων Έργων, εκτός από τις αρμο¬ 
διότητες που συνάπτονται με την εποπτεία του Τεχνικού 
Επιμελητηρίου της Ελλάδας (ΤΕΕ), και της εταιρίας 
"ΕΓΝΑΤΙΑ ΟΔΟΣΑΈ.". Οι αρμοδιότητες που συνάπτονται 
με την άσκηση εποπτείαςτου Ινστιτούτου Οικονομίας Κα¬ 
τασκευών (ΙΟΚ) ασκούνται παράλληλα και από την 
Υπουργό Περιβάλλοντος, Χωροταξίας και Δημοσίων Έρ¬ 
γων. 


Άρθρο 2 

Στην Υφυπουργό Περιβάλλοντος, Χωροταξίας και Δη¬ 
μοσίων Έργων Ροδούλα Ζήση, αναθέτουμε: 

1. Την άσκηση των αρμοδιοτήτων επί θεμάτων των ακό¬ 
λουθων υπηρεσιών του Υπουργείου Περιβάλλοντος, Χω¬ 
ροταξίας και Δημοσίων Έργων: 

α. Του Τμήματος Διεθνών Δραστηριοτήτων και ΕΟΚ, 
της Γενικής Διεύθυνσης Προγραμματισμού και Έργων. 

β. Της Γ ενικής Διεύθυνσης Περιβάλλοντος, με εξαίρεση 
την Ειδική Υπηρεσία Περιβάλλοντος. 

γ. Της Γ ενικής Διεύθυνσης Πολεοδομίας. 

δ. Της Διεύθυνσης Νομοθετικού Έργου, της Γ ενικής Δι¬ 
εύθυνσης Διοίκησης. 

ε. Της Διεύθυνσης Εκπαίδευσης, της Γενικής Διεύθυν¬ 
σης Διοίκησης. 

στ. Της Υπηρεσίας Κτηματολογίου και Χαρτογραφήσε¬ 
ων Ελλάδος. 

Οι αρμοδιότητες: α) του Τμήματος Διεθνών Δραστηριο¬ 
τήτων και ΕΟΚ, της Γενικής Διεύθυνσης Προγραμματι¬ 
σμού και Έργων, β) της Γενικής Διεύθυνσης Περιβάλλο¬ 
ντος και γ) της Διεύθυνσης Νομοθετικού Έργου της Γενι¬ 
κής Διεύθυνσης της Διοίκησης, ασκούνται παράλληλα και 
από την Υπουργό Περιβάλλοντος, Χωροταξίας και Δημο¬ 
σίων Έργων. 

2. Τις αρμοδιότητες που συνάπτονται με την εποπτεία, 
στις οποίες συμπεριλαμβάνεται και ο διορισμός Προέ¬ 
δρου και μελών Διοικητικών Συμβουλίων, της Δημόσιας 
Επιχείρησης Πολεοδομίας και Στέγασης (ΔΕΠΟΣ Α.Ε.), 
του Εθνικού Κέντρου Περιβάλλοντος και Αειφόρου Ανά¬ 
πτυξης (ΕΚΠΑΑ) και του Εθνικού Οργανισμού Εναλλακτι¬ 
κής Διαχείρισης Συσκευασιών και άλλων Προϊόντων (ΕΟ- 
ΕΔΣΑΠ). 

Άρθρο 3 

1. Στα πλαίσια των παραπάνω αρμοδιοτήτων περιλαμ¬ 
βάνονται οι κοινοβουλευτικές και η αρμοδιότητα πρότα¬ 
σης για την έκδοση κανονιστικών και ατομικών διαταγμά¬ 
των και έκδοσης κανονιστικών και ατομικών αποφάσεων 
καθώς και συνυπογραφής διαταγμάτων ή αποφάσεων με 
άλλους Υπουργούς ή Υφυπουργούς. Στις αρμοδιότητες 
αυτές δεν περιλαμβάνεται η νομοθετική πρωτοβουλία και 
η αποδοχή γνωμοδοτήσεωντου Νομικού Συμβουλίου του 
Κράτους. 

2. Οι κοινοβουλευτικές αρμοδιότητες ασκούνται πα¬ 
ράλληλα και από την Υπουργό Περιβάλλοντος, Χωροτα¬ 
ξίας και Δημοσίων Έργων. 

Άρθρο 4 

Η Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου στο πλαίσιο των αποφάσεωντου Υπουργικού 
Συμβουλίου και των λοιπών συλλογικών κυβερνητικών 
οργάνων και συντονίζει και εποπτεύει την εφαρμογή της 
πολιτικής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. ΣΤ5/53 (4) 

Καθορισμός αρμοδιοτήτων των Υφυπουργών του 
Υπουργείου Εθνικής Παιδείας και Θρησκευμάτων. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 5,22 παρ. 2 και 24 παρ. 3περ. η' 
του Ν. 1558/1985 "Κυβέρνηση και Κυβερνητικά Όργανα" 
(ΦΕΚΑ' 137). 

3. Του Π.Δ. 147/1976 "Περίτου Οργανισμού της Κεντρι¬ 
κής Υπηρεσίας του Υπουργείου Εθνικής Παιδείας και 
Θρησκευμάτων" (ΦΕΚ Α' 56) όπως τροποποιήθηκε και 
ισχύει. 

4. Του άρθρου 27του Ν. 2081/1992 (ΦΕΚΑ' 154), με το 
οποίο προστέθηκε άρθρο 29 Α στο Ν. 1558/1985, όπως 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚΑ'38). 

5. Του Π.Δ. 388/2001 "Διορισμός Υπουργών, Αναπλη¬ 
ρωτή Υπουργού και Υφυπουργών" (ΦΕΚ Α' 254) και 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Στον Υφυπουργό Εθνικής Παιδείας και Θρησκευμάτων 
Νίκο Γκεσούλη αναθέτουμε: 

Την άσκηση των αρμοδιοτήτων που αφορούν στις κα¬ 
τωτέρω Διευθύνσεις του Υπουργείου Εθνικής Παιδείας 
και Θρησκευμάτων: 

• Διεύθυνση Σπουδών Πρωτοβάθμιας Εκπαίδευσης 

• Διεύθυνση Κοινοτικού Πλαισίου Στήριξης 

• Διεύθυνση Σπουδών Δευτεροβάθμιας Εκπαίδευσης 

• Διεύθυνση Φυσικής-Αγωγής 

• Διεύθυνση Ειδικής Αγωγής 

• Διεύθυνση Προσωπικού Πρωτοβάθμιας Εκπαίδευ¬ 
σης 

• Διεύθυνση Προσωπικού Δευτεροβάθμιας Εκπαίδευ¬ 
σης 

• Διεύθυνση Διοικητικών Υποθέσεων Πρωτοβάθμιας 
και Δευτεροβάθμιας Εκπαίδευσης 

• Διεύθυνση Παιδείας Ομογενών και Διαπολιτισμικής 
Εκπαίδευσης 

• Διεύθυνση Ξένων και Μειονοτικών Σχολείων 

• Διεύθυνση Ιδιωτικής Εκπαίδευσης 

• Διεύθυνση Προσωπικού Ετέρων Κλάδων Γενικής Εκ¬ 
παίδευσης πλην Δημοτικής και Μέσης Εκπαίδευσης. 

• Διεύθυνση Εποπτικών Μέσων Διδασκαλίας 

• Διεύθυνση Εκπαιδευτικής Ραδιοτηλεόρασης 

• Διοικητικός Τομέας τριτοβάθμιας Τεχνολογικής Εκ¬ 
παίδευσης. 

Από τις αρμοδιότητες που ανατίθενται στον Υφυπουρ¬ 
γό Εθνικής Παιδείας και Θρησκευμάτων Νίκο Γκεσούλη, 
οι αναφερόμενες στη Διεύθυνση Σπουδών Πρωτοβάθ¬ 
μιας Εκπαίδευσης, στη Διεύθυνση Κοινοτικού Πλαισίου 
Στήριξης, στη Διεύθυνση Σπουδών Δευτεροβάθμιας Εκ¬ 
παίδευσης, στη Διεύθυνση Προσωπικού Πρωτοβάθμιας 
Εκπαίδευσης, στη Διεύθυνση Προσωπικού Δευτεροβάθ¬ 
μιας Εκπαίδευσης, στη Διεύθυνση Ξένων και Μειονοτι¬ 
κών Σχολείων, στη Διεύθυνση Φυσικής Αγωγής και στη 
Διεύθυνση Ειδικής Αγωγής ασκούνται παράλληλα και 


από τον Υπουργό Εθνικής Παιδείας και Θρησκευμάτων. 

Άρθρο 2 

1. Στις αρμοδιότητες, που ανατίθενται στον Υφυπουργό 
Εθνικής Παιδείας και Θρησκευμάτων Νίκο Γ κεσούλη με 
την απόφαση αυτή, περιλαμβάνονται και οι αρμοδιότητες 
Κοινοβουλευτικού Ελέγχου, οι αρμοδιότητες της πρότα¬ 
σης για την έκδοση κανονιστικών και ατομικών διαταγμά¬ 
των, της έκδοσης κανονιστικών και ατομικών αποφάσεων, 
καθώς και της συνυπογραφής διαταγμάτων και αποφά¬ 
σεων, που ανάγονται σε αντικείμενα αρμοδιότητας των 
Υπηρεσιών του άρθρου 1 της παρούσας απόφασης και 
εκδίδονται από κοινού με άλλους Υπουργούς ή Υφυ¬ 
πουργούς. 

2. Οι κοινοβουλευτικές αρμοδιότητες του Υφυπουργού 
καθώς και αυτές που αναφέρονται σε κανονιστικές απο¬ 
φάσεις της προηγούμενης παραγράφου, μπορεί να 
ασκούνται και από τον Υπουργό Εθνικής Παιδείας και 
θρησκευμάτων. 

Άρθρο 3 

Από τις προαναφερόμενες αρμοδιότητες του Υφυ¬ 
πουργού εξαιρούνται και επιφυλάσσονται στην αποκλει¬ 
στική αρμοδιότητα του Υπουργού Εθνικής Παιδείας και 
Θρησκευμάτων αυτές που αφορούν τα ακόλουθα θέμα¬ 
τα: 

α. Το διορισμό, πρόσληψη, απόσπαση και μετάταξη του 
κάθε φύσης και σχέσης εργασίας προσωπικού των Υπη¬ 
ρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

β. Τη συγκρότηση Υπηρεσιακών Συμβουλίων και Επι¬ 
τροπών. 

γ. Την κατανομή θέσεων προσωπικού κατά υπηρεσιακή 
μονάδα. 

δ. Τον ορισμό μελών των Διοικητικών Συμβουλίων όλων 
των εποπτευομένων από το ΥΠ.Ε.Π.Θ. Οργανισμών, 
Ν.Π.Δ.Δ. και αποκεντρωμένων Δημοσίων Υπηρεσιών. 

Άρθρο 4 

Στην Υφυπουργό Εθνικής Παιδείας και Θρησκευμάτων 
Ελένη Κούρκουλα, αναθέτουμε: 

1. Την άσκηση των αρμοδιοτήτων που αφορούν στο 
σκέλος προγραμμάτων Ολυμπιακής Παιδείας της Διεύ¬ 
θυνσης Φυσικής Αγωγής και 

2. Την εποπτεία του Εθνικού Ιδρύματος Νεότητας 
(Ε.Ι.Ν.) και της Γενικής Γραμματείας Νέας Γενιάς 
(Γ.Γ.Ν.Γ.). 

3. Οι αναφερόμενες αρμοδιότητες των προηγουμένων 
παραγράφων 1 και 2 ασκούνται παράλληλα και από τον 
Υπουργό Εθνικής Παιδείας και Θρησκευμάτων. 

Άρθρο 5 

1. Στις αρμοδιότητες, που ανατίθενται στην Υφυπουργό 
Εθνικής Παιδείας και Θρησκευμάτων Ελένη Κούρκουλα 
με την απόφαση αυτή, περιλαμβάνονται και οι αρμοδιό¬ 
τητες Κοινοβουλευτικού Ελέγχου, οι αρμοδιότητες της 
πρότασης για την έκδοση κανονιστικών και ατομικών δια¬ 
ταγμάτων, της έκδοσης κανονιστικών και ατομικών απο¬ 
φάσεων, καθώς και της συνυπογραφής διαταγμάτων και 
αποφάσεων, που ανάγονται σε αντικείμενα αρμοδιότη¬ 
τας των Υπηρεσιών του άρθρου 4 της παρούσας απόφα¬ 
σης και εκδίδονται από κοινού με άλλους Υπουργούς ή 
Υφυπουργούς. 

2. Οι κοινοβουλευτικές αρμοδιότητες της Υφυπουργού 

καθώς και αυτές που αναφέρονται σε κανονιστικές απο¬ 
φάσεις της προηγούμενης παραγράφου, μπορεί να 
ασκούνται και από τον Υπουργό Εθνικής Παιδείας και 
Θρησκευμάτων. 

Άρθρο 6 

Στην αποκλειστική αρμοδιότητα του Υπουργού Εθνι¬ 
κής Παιδείας και Θρησκευμάτων ανήκουν τα θέματα 
που αναφέρονται: 

α. Στον ειδικότερο καθορισμό της πολιτικής του 
Υπουργείου στα πλαίσια της Κυβερνητικής Πολιτικής, 
στον συντονισμό και την εφαρμογή της πολιτικής αυτής 
και στην εποπτεία της εφαρμογής της από τις Υπηρε¬ 
σίες του ΥΠ.Ε.Π.Θ. 

β. Στη σύναψη συμβάσεων για τις οποίες απαιτείται 
νομοθετική κύρωση 

γ. Στην αποδοχή γνωμοδοτήσεων του Γραφείου του 
Νομικού Συμβούλου του Κράτους στο ΥΠ.Ε.Π.Θ. ή των 
γνωμοδοτήσεων των Τμημάτων ή της Ολομέλειας του 
Νομικού Συμβουλίου του Κράτους. 

δ. Η νομοθετική πρωτοβουλία και οι άλλες κοινοβου¬ 
λευτικές αρμοδιότητες, παραμένουν στον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 68096/19463 (5) 

Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επι¬ 
κοινωνιών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 και 83 παρ. 2 του Συντάγματος. 

2. Τα άρθρα 16 παρ. 1 και 5 και 22 παρ. 3 του Ν. 
1558/1985 "Κυβέρνηση και Κυβερνητικά Όργανα" (ΦΕΚ 
Α' 137). 

3. Το Π.Δ. 293/1999 "Οργανισμόςτου Υπουργείου Με¬ 
ταφορών και Επικοινωνιών" (ΦΕΚ Α' 263). 

4. Την απόφαση του Πρωθυπουργού 710/1992 "Σύ¬ 
σταση δεκατριών (13) θέσεων Υφυπουργών" (ΦΕΚ Β' 
712), όπως ισχύει. 

5. Το άρθρα 1 και 3 του Ν. 2867/2000 "Οργάνωση και 
Λειτουργία των Τηλεπικοινωνιών και άλλες διατάξεις " 
(ΦΕΚ Α'273). 

6. Το Π.Δ. 388/2001 "Διορισμός Υπουργών, Αναπλη¬ 
ρωτή Υπουργού και Υφυπουργών" (ΦΕΚΑ' 254). 

7. Το άρθρο 29Α του Ν.1558/1985 (ΦΕΚΑ' 137), όπως 
προστέθηκε με το άρθρο 27 του Ν.2081/1992 (ΦΕΚ Α' 
154) και αντικαταστάθηκε με το άρθρο 1 παρ. 2α του 
Ν.2469/1997 (ΦΕΚΑ'38). 

Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 


Άρθρο 1 

Ο Υπουργός Μεταφορών και Επικοινωνιών προσδιορί¬ 
ζει την πολιτική του Υπουργείου στο πλαίσιο των απο¬ 
φάσεων του Υπουργικού Συμβουλίου και των λοιπών 
συλλογικών Κυβερνητικών Οργάνων, συντονίζει, κατευ¬ 
θύνει και εποπτεύει την εφαρμογή της πολιτικής αυτής. 

Άρθρο 2 

Στον Υφυπουργό Μεταφορών και Επικοινωνιών Σπυρί¬ 
δωνα Βούγια αναθέτουμε: 

α) την άσκηση των αρμοδιοτήτων της Γενικής Γραμ¬ 
ματείας Επικοινωνιών, πλην των θεμάτων της Διεύθυν¬ 
σης Διαχείρισης και Ελέγχου Φάσματος Ραδιοσυχνοτή¬ 
των, 

β) την άσκηση των αρμοδιοτήτων της Διεύθυνσης Ορ¬ 
γάνωσης και Πληροφορικής και ειδικότερα των Τμημά¬ 
των Οργάνωσης και Ποιότητας Υπηρεσιών, Ανάπτυξης 
Πληροφορικής, Υπηρεσιών Πληροφορικής Τομέα Μετα¬ 
φορών και Υπηρεσιών Πληροφορικής Τομέα Επικοινω¬ 
νιών, 

γ) την άσκηση των αρμοδιοτήτων του Τμήματος Τεχνι¬ 
κών Υπηρεσιών της Γενικής Διεύθυνσης Διοικητικής 
Υποστήριξης, 

δ) την άσκηση αρμοδιοτήτων της Υπηρεσίας Σχεδια- 
σμού και Επιτελικής Υποστήριξης, 
ε) την άσκηση αρμοδιοτήτων της Διεύθυνσης Πολιτι¬ 
κής Σχεδίασης Έκτακτης Ανάγκης, 
στ) την εποπτεία των Ελληνικών Ταχυδρομείων (ΕΛΤΑ) 
και των θυγατρικών τους εταιρειών, 
ζ) την εποπτεία του Συμβουλίου Αστικών Συγκοινω¬ 
νιών Θεσσαλονίκης (ΣΑΣΘ) καιτου Οργανισμού Αστικών 
Συγκοινωνιών Θεσσαλονίκης (ΟΑΣΘ), 
η) την άσκηση των αρμοδιοτήτων της Διεύθυνσης Δι¬ 
οικητικών Υπηρεσιών-Τμήμα Κοινοβουλευτικού Ελέγ¬ 
χου που ανάγονται στα θέματα των ως άνω περιπτώσε¬ 
ων του άρθρου αυτού. 

Άρθρο 3 

Στον Υφυπουργό αναθέτουμε επίσης, για τα θέματα 
του άρθρου 2: 

Την πρόταση για την έκδοση κανονιστικών και ατομι¬ 
κών διαταγμάτων και αποφάσεων, καθώς και την συνυ- 
πογραφή αυτών με άλλους συναρμόδιους Υπουργούς, 
Αναπληρωτές Υπουργούς και Υφυπουργούς. 

Άρθρο 4 

1. Από τις αναφερόμενες στα προηγούμενα άρθρα αρ¬ 
μοδιότητες του Υφυπουργού, ασκούνται παράλληλα και 
από τον Υπουργό οι αρμοδιότητες Κοινοβουλευτικού 
Ελέγχου, πρότασης και συνυπογραφής των κανονιστι¬ 
κών και ατομικών διαταγμάτων και αποφάσεων, καθώς 
και οι αρμοδιότητες που αφορούν τις διεθνείς, ευρω¬ 
παϊκές και διακρατικές ταχυδρομικές και τηλεπικοινω¬ 
νιακές σχέσεις. 

2. Από τις αρμοδιότητες του Υφυπουργού εξαιρούνται 
η νομοθετική πρωτοβουλία, καθώς και αυτές που αφο¬ 
ρούν τη συγκρότηση ή το διορισμό των οργάνων της δι¬ 
οίκησης των ΕΛΤΑ και ΣΑΣΘ. 

3. Για την άρση αμφισβητήσεων, σχετικών με την αρ¬ 
μοδιότητα οποιουδήποτε οργάνου του Υπουργείου Με¬ 
ταφορών και Επικοινωνιών αρμόδιος είναι ο Υπουργός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 23974/1/31.10.2001 (6) 

Καθορισμός αρμοδιοτήτων του Υφυπουργού Τύπου και 
Μέσων Μαζικής Ενημέρωσης Τηλέμαχου Χυτήρη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1. Του εδαφίου γ'της παραγράφου 1 του άρθρου 81 και 
της παραγράφου 2 του άρθρου 83 του Συντάγματος. 

2. Του άρθρου 16 παρ. 5, και του άρθρου 22 του Ν. 
1558/1985 "Κυβέρνηση και Κυβερνητικά Όργανα" (ΦΕΚ 
137/Α/1985). 

3. Του Ν. 506/1976 "Περί ρυθμίσεως θεμάτωντινώντης 
Γενικής Γραμματείας Τύπου και Πληροφοριών" (ΦΕΚ 
354/Α/1976). 

4. Του Π.Δ. 258/1993 "Περί Οργανισμού της Γενικής 
Γραμματείας Τύπου και Πληροφοριών του Υπουργείου 
Προεδρίαςτης Κυβέρνησης" (ΦΕΚ 112/Α/1993), όπως αυ¬ 
τό τροποποιήθηκε με το Π .Δ. 171 /1994 "Τροποποίηση Ορ¬ 
γανισμού της Γενικής Γραμματείας Τύπου και Πληροφο¬ 
ριών του Υπουργείου Προεδρίαςτης Κυβέρνησης" (ΦΕΚ 
108/Α/1994). 

5. Του Π.Δ. 181/1994 "Συγκρότησητης Γενικής Γραμμα- 
τείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός των αρμο¬ 
διοτήτων του" (ΦΕΚ 116/Α/1994). 

6. Την αριθμ. 391/7.7.1994 απόφαση του Πρωθυπουρ¬ 
γού "Σύσταση θέσεων Αναπληρωτών Υπουργών και Υφυ¬ 
πουργών, μετατροπή θέσεων Υφυπουργών σε θέσεις 
Αναπληρωτών Υπουργών, θέσης Αναπληρωτή Υπουργού 
σε θέση Υφυπουργού και κατάργηση θέσης Υφυπουρ¬ 
γού" (ΦΕΚ 540/Β/1994). 

7. Το Π.Δ. 388/2001 (ΦΕΚ254/Α/24.10.2001) "Διορισμός 
Υπουργών, Αναπληρωτή Υπουργού και Υφυπουργών". 


8. Του άρθρου 27του Ν. 2081/1992 (ΦΕΚ 154/Α/1992) με 
το οποίο προστέθηκε άρθρο 29Α στον Ν. 1558/1985 (ΦΕΚ 
137/Α/1985), όπως αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) "Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις" και το γεγονός ότι από την παρούσα 
απόφαση δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Στον Υφυπουργό Τύπου και Μέσων Μαζικής Ενημέ¬ 
ρωσης, Τηλέμαχο Χυτήρη αναθέτουμε τις αρμοδιότητες: 

1. Των θεμάτων του Αθηναϊκού Πρακτορείου Ειδήσεων 
(Α.Π.Ε.), του Μακεδονικού Πρακτορείου Ειδήσεων 
(Μ.Π.Ε.), του Ινστιτούτου Οπτικοακουστικών Μέσων 
(Ι.Ο.Μ) και του Γραφείου ΜΕΟΙΑϋΕδΚ. 

2. Της οργάνωσης της επικοινωνίας των Υπουργείων με 
τα Μέσα Ενημέρωσης για τα ειδικότερα θέματα της αρ- 
μοδιότητάς τους, σε συνεργασία με τον κατά περίπτωση 
αρμόδιο Υπουργό ή Υφυπουργό. 

3. Των θεμάτων που σχετίζονται με την αξιοποίηση και 
ανάδειξη του αρχειακού υλικού του Υπουργείου Τύπου 
και Μέσων Μαζικής Ενημέρωσης και την προβολή της 
ιστορίας του Ελληνικού Τύπου. 

Στις παραπάνω αρμοδιότητες περιλαμβάνονται και οι 
κοινοβουλευτικές, πληντης νομοθετικής, καθώς και η αρ¬ 
μοδιότητα συνυπογραφής κοινών αποφάσεων με άλλους 
Υπουργούς ή Υφυπουργούς και διατηρείται συντρέχου- 
σα αρμοδιότητα παροχής οδηγιών και κατευθύνσεων 
προς τις ίδιες υπηρεσίες για θέματα κυβερνητικής πολιτι¬ 
κής και σχέσεων μετά Μέσα Μαζικής Ενημέρωσης. 

Β. Των θεμάτων του Εθνικού Συμβουλίου Ραδιοτηλεό¬ 
ρασης (Ε.Σ.Ρ), της Ελληνικής Ραδιοφωνίας Τηλεόρασης 
(ΕΡΤ-ΑΕ) και του Κοινοβουλευτικού Ελέγχου, μπορεί να 
ασκείται συντρέχουσα με τον Υπουργό αρμοδιότητα. 

Γ. Την συμμετοχή στην Διυπουργική Επιτροπή Συντονι¬ 
σμού Ολυμπιακής Προετοιμασίας, καθώς και τον συντο¬ 
νισμό των επικοινωνιακών δράσεων για τους Ολυμπια¬ 
κούς Αγώνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
θ-ΓΠ3ίΙ: \Λ/θβΓΠ35ίθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























